Politiet nåede dog at gribe ind, før situationen eskalerede. Flere af de unge havde medbragt køller, så der var lagt op til et større slagsmål, fortæller vagtchefen hos Nordjyllands Politi, Aage Pedersen. Så snart anmeldelsen kom fra en urolig borger, sendte politiet flere vogne til stedet, og det skræmte slagsbrødrene. De forsvandt i alle retninger, før politiet nåede at pågribe nogen. Derfor kender man ikke årsagen til sammenstødet. Ifølge vagtchefen  gør politiet ikke mere ved sagen, da ingen kom til skade.

Referat:
Op mod 20 unge andengenerationsindvandrere tørnede kort før klokken 16 torsdag eftermiddag sammen i Lerumparken i Nørresundby.